== Politisk karriere ==
Allerede før [[2. verdenskrig]] var Albertsen tilknyttet [[Danmarks Socialdemokratiske Ungdom|DSU]] og havde tillidsposter både der og i [[HK HANDEL|HK]]. Fra [[1947]] til [[1964]] sad han i kommunalbestyrelsen på [[Frederiksberg Kommune|Frederiksberg]], og fra [[1954]] til [[1962]] var han [[rådmand]]. I [[Folketingsmedlemmer valgt i 1960|1960]] blev han første gang valgt til [[Folketinget]], hvor han sad til [[1984]]. Han var i perioden fra [[1971]] til [[1973]] formand for det sociale udvalg, og fra [[1976]] til [[1984]] var han medlem af [[Finansudvalget]] i Folketinget. Fra [[1974]] til [[1976]] var han medlem af [[Europa-Parlamentet|Europaparlamentet]] og i [[1982]] blev han [[Statsrevisorerne|statsrevisor]]. I [[1978]] blev han endnu engang valgt til kommunalbestyrelsen på Frederiksberg, og var ved valget Socialdemokratiets borgmesterkandidat. Trods et højt personligt stemmetal blev han ikke borgmester, men blev derimod 2. viceborgmester frem til [[1981]], hvor han atter trak sig fra kommunalbestyrelsen.<ref name=":0" />
Personbillede_savnes Ledelse Ledere